คือผมจะเอาจานไปแช่ในกะละมังแต่กะละมังนั้นแมวที่บ้านผมมันชอบไปกินน้ำ เป็นแมวเลี้ยงเองไม่เคยฉีดยาให้มัน แต่ผมเคยฉีดยาพิษสุนัขบ้ามาแล้ว3เข็มปีในวันที่18 21 25 เดือนสิงหาคม ปี2559 ฉีด2เข็มกระตุ้นเนื่องจากแมวข่วนวันที่ 18 21 มีนาคม 2560 และฉีดกระตุ้นอีกสองเข็มเนื่องจากกังวลว่าน้ำลายแมวจะไปโดนแผลเลยให้ฉีดยาในวันที่ 28 และ 31 ธันวาคม 2561 ตอนนี้ผมเลยกังวลว่าน้ำในกะละมังดังกล่าวแมวจะไปกินแล้วน้ำในกะละมังจะโดนแผลของผมที่มือเป็นแผลขนาดเล็กซึ่งผมไม่รู้ว่าน้ำมันโดนแผลจริงไหมผมเลยคิดมาก แบบนี้ผมเสี่ยงที่จะต้องเป็นโรคพิษสุนัขบ้าไหมและต้องไปฉีดยากระตุ้นอีกไหม ผมกังวลใจมากตอนนี้ ขอบครับ
สวัสดีค่ะ หากได้ฉีดวัคซีนป้องกันพิษสุนัขบ้าครบตามกำหนดนัดมาแล้ว 3 เข็ม เมื่อส.ค. 2559 และได้รับการฉีดกระตุ้นเมื่อ มี.ค.2560 และ ธ.ค. 61 นั้น ลักษณะการฉีดวัคซีนที่ผ่านมา จะทำให้ร่างกายมีระดับภูมิคุ้มกันสูงในการป้องกันการเกิดโรคไปได้นาน 2-3 ปีค่ะ ดังนั้น การนำมือที่มีแผลไปโดนน้ำที่เปื้อนน้ำลายแมว จึงไม่จำเป็นต้องไปฉีดวัคซีนกระตุ้นอีกค่ะนอกจากนี้ หากเป็นแมวที่เลี้ยงเอง หากแมวไม่มีอาการผิดปกติภายใน 1 วันถัดไป แสดงว่าแมวไม่น่าเป็นโรคพิษสุนัขบ้า และหากแมวไม่ตายภายใน 4-5 วัน (แมวจะตายเร็วกว่าสุนัข) แสดงว่าแมวก็ไม่ได้เป็นโรคพิษสุนัขบ้าค่ะ และ ก็จะไม่ติดเชื้อแต่อย่างใดค่ะ